ఖమ్మం
తెలంగాణలో ఖమ్మం జిల్లా తూర్పు ప్రాంతంగా ఉంటుంది. ఖమ్మం తూర్పు రేఖాంశం 79.47 కు 80.47 మధ్య గాను ఉత్తర అక్షాంశం 16.45’కు 18.35’ మధ్యగాను ఉండి 15, 921 చ. కిలోమీటర్ల విస్టీర్ణంలో వ్యాపించి ఉంది. జిల్లాకు ఉత్తరమున చత్తీస్ ఘఢ్, ఒడిశా రాష్ట్రాలు, తూర్పున తూర్పు, పశ్చిమ గోదావరి జిల్లాలు, పడమర నల్గొండ, వరంగల్ జిల్లాలు, దక్షిణాన కృష్ణా జిల్లాలు సరిహద్దులుగా ఉన్నాయి.
ఖమ్మం జిల్లా 1953లో పరిపాలనా సౌలభ్యము కొరకు ఏర్పరచబడింది. అప్పటి వరకు వరంగల్ జిల్లాలో భాగంగా ఉన్న ఖమ్మం, మధిర, ఇల్లెందు, బూర్గంపాడు, పాల్వంచ రెవెన్యూ డివిజన్ లను విడదీసి ఖమ్మం కేంద్రంగా జిల్లాను ఏర్పాటు చేశారు. 1959 లో అప్పటి వరకు తూర్పు గోదావరి జిల్లాలో ఉన్న భద్ర్రాచలం, వెంకటాపురం రెవెన్యూ డివిజన్ లను విడదీసి ఖమ్మం జిల్లాలో కలిపారు. తొలి రోజులలో ఖమ్మం మొత్తం ఒకటిగా లేదు ఈ జిల్లా భుభాగం అంతా వేరువేరు రాజ వంశాల (శాతవాహనులు, తూర్పు చాళిక్యులు, రాష్ట్ర కూటులు, పశ్చిమ కల్యాణి చాళుక్యులు, కాకతీయులు, రాచర్ల దొరలూ, బహామనీయులు, కుతుబషాహీలు, మొగల్, అసఫ్జాహీ ) కాలాల్లో వేరుగా ఉన్నది 1905 దాకా వంరంగల్ జిల్లలో భాగంగా ఉండేది, ఖమ్మం ఊరి మధ్యలో స్తంభాద్రి నుంచే మండపాలకు, స్థంబాలకు కావలసిన రాళ్ళు తరలిస్తూ ఉండేవారు, అందుకే దీనికి స్తంభాద్రి అనే ప్రాచీన నామం ఉన్నది . చరిత్రకారుల కథన౦ ప్రకార౦ ఖమ్మ౦ అనే పేరు అదే పట్టణమ౦దు కల నృసి౦హాద్రి అని పిలువబడే నారసి౦హాలయమును౦డి వచ్చినట్టుగా, కాలక్రమేనా అది స్థ౦భ శిఖరిగాను ఆపై స్థ౦బాధ్రిగా పిలువబడినట్టు చెప్పబడుతున్నది. ఉర్దూ భాషలో క౦బ అనగా రాతి స్థ౦భము కావున ఖమ్మ౦ అను పేరు ఆ ఫట్టణము న౦దు కల రాతి శిఖరము ను౦డి వచ్చినట్టుగా మరొక వాదన. 
నిజాం స్టేటు 1870 రైల్వే మ్యాపు ప్రకారం ఈ పట్టణం ఖమ్మంమెట్ట్ Khammamett గా పేర్కొనబడినది .
ఆనంద్ జిల్లా
" ఆనంద్ జిల్లా " గుజరాత్ రాష్ట్ర జిల్లాలలో ఒకటి. దీనిని చరోతర్ అని కూడా ఉంటారు.1997లో ఖేడా జిల్లా నుండి కొంత భాగం విడతీసి ఆనంద్ జిల్లా రూపొందించబడింది. ఆనంద్ పట్టణం జిల్లాకేంద్రంగా ఉంటుంది. జిల్లా ఉత్తర సరిహద్దులో ఖేడా జిల్లా, తూర్పు సరిహద్దులో వదోదరా జిల్లా, పశ్చిమ సరిహద్దులో అహ్మదాబాదు జిల్లా మరియు దక్షిణ సరిహద్దులో గల్ఫ్ ఆఫ్ ఖంబాత్ ఉన్నాయి. జిల్లాలో ప్రధానంగా ఖంబాత్, తారాపూర్ (గుజరాత్), పెట్లాద్ సొజిత్రా మొదలైన పట్టణాలు ఉన్నాయి. 
ఆనంద్ జిల్లా ఆర్థికరంగం వైవిధ్యంగా ఉంటుంది. ఆర్థికరంగం వ్యవసాయం మరియు పెద్ద తరహా పరిశ్రమల మీద ఆధారపడి ఉంది. జిల్లాలో పొగాకు మరియు అరటి పంటలు ప్రధానంగా పండించబడుతున్నాయి. జిల్లాలో ప్రఖ్యాత అమూల్ డెయిరీ సంస్థ ఉంది. జిల్లా కేంద్రం శివారుప్రాంతంలో విథల్ ఉద్యోగ్ నగర్ (అతిపెద్ద పారిడ్రామిక బెల్ట్) ఉంది. ఇక్కడ ఎల్కాన్, ది చరోటర్ ఐరన్ ఫ్యాక్టరీ (1938), వార్మ్‌ స్టీం, మిల్సెంట్ అండ్ అట్లాంటా ఎలెక్ట్రానిక్స్ మొదలైన పరిశ్రమలు ఈ పారిశ్రామిక వలయంలో ఉన్నాయి.గుజరాత్ రాష్ట్రంలోని ఆనంద్ జిల్లాలో అమూల్ డెయిరీ కోపరేటివ్ సంస్థ స్థాపించబడింది. భారతదేశ శ్వేతవిప్లవంలో అమూల్ ప్రధానపాత్ర వహిస్తుంది. ఇది ప్రంపంచంలో అతిపెద్ద పాలు మరియు పాల ఉత్పత్తుల సంస్థగా గుర్తించబడుతుంది. అమూల్ భారతదేశంలో అతిపెద్ద ఆహార ఉత్పత్తిగా గుర్తించబడుతూ ఉండడమేకాక ఈసంస్థ ఉత్పత్తి మార్కెట్ విదేశాలలో కూడా విస్తరించాయి.